














“O‘zbek tili haqida”gi Qonunning 
22 yilligi munosabati bilan

 “Ona tilim-yuragimning to‘ridagi so‘lmas gulim” mavzusida tayyorlangan  adabiy-badiiy kecha dasturi.
I. Madhiya 
II. Sitatalar 
1. Ko‘ngil mahzanining qulfi til, ul maxzanning kalitin so‘z bil (A. Navoiy).
[bookmark: _GoBack]2. Har bir millatning dunyoda borligini ko‘rsatadurg‘on oyinai hayoti til va adabiyotdur. Milliy tilni yo‘qotmak, millatning ruhini yo‘qotmakdur. (A.Avloniy).
3. O‘z Vataningga bo‘lgan muhabbatingni, o‘z tilingga muhabbatingsiz tasavvur qilib bo‘lmaydi. (K.Paustovskiy).
4. Tangriki, insonni qilib ganju rost
So‘z birla, hayvondin andin imtiyoz (A.Navoiy)
5. Qachonki, bir millat tilini yo‘qotsa, u muqaddas dinini va millatini ham yo‘qotur. (A.Zohiriy)
6. Ko‘ngil daryosining gavhari tildir, til gavharidan afzal va martabasi balanddir.
7. Tilingni avayla-omondir boshing
    So‘zingni avayla- uzayar yoshing, 
    Kishi  so‘z tufayli bo‘ladi malik,
    Ortiq so‘z qiladi bu boshni egik.
8. Til kishini baxtli qiladi,
    Til kishini xor-zor ham qiladi.
    Til tufayli odamning boshi ham ketadi,
    Ikki narsa bilan kishi qarimaydi:
    Biri ezgu xulq, biri yaxshi so‘z.
9. Tig‘ jarohati bitar,
    Til jarohati bitmas.
10. So‘zingga ehtiyot bo‘l, boshing ketmasin
      Tilingga ehtiyot bo‘l tishing sinmasin. (Yusuf Xos Hojib)
11. Jarohatkim yetar ko‘ngilga tildin
      Qilolmas hech marham ani barham.  (Almaiy)
12. Adabiyotimizning badiiy til boyliklari yetti qavat osmondek yuksak.
III. Boshlovchilar 
1-boshlovchi: Mayli, qashshoq bo‘lsin, mayli behasham,
		    Lekin mening uchun aziz va suyuk.
	              Jahon minbarida yangramasa ham,
                        Ona tilim menga muqaddas buyuk.
2-boshlovchi:  Dunyoda eng buyuk muqaddas so‘zni,
                         Shu tilda aytganim bilan baxtliman
                                   Yurak mahzanining ochqichi sensan,
                                    Sening borliging-la men qudratliman.
	1-boshlovchi: Assalomu alaykum hurmatli ustozlar. Yana bir ulug‘ bayram bahonasida siz bilan ajoyib davrada yig‘ilib turganimizdan benihoya xursandmiz. 
2-boshlovchi:  Xush kelibsiz deymiz, “Ona tilim – yuragimning to‘ridagi so‘lmas gulim” mavzusidagi adabiy-badiiy kechamizga. Mana o‘zbek tiliga “Davlat tili” maqomi berilganiga ham 22 yil to‘ldi. Shu bayram munosabati bilan, barcha ustozlarimizningi ishlariga omad, ulkan zafarlar,  muvofaqqiyatlar tilaymiz. 
1-boshlovchi:  Inson go‘zalligi, ma’naviyati, buyuk merosi, hatto olam barqarorligining asosi ham bu tildir. Til ijtimoiy-siyosiy, ruhiy hodisa. Tilni xalq yaratadi. Milliy til millatning bir belgisi. Shuning uhcun har bir millat istiqlol uchun kurashsa, dastlab milliy tilning sofligi, uning qadr-qimmatini tiklash uchun kurashadi. 
2-boshlovchi: Dunyoda, turli-tuman xalqlar yashaydi. Demakki, bu xalqlarning o‘zlari uchun topilmas merosi, bir-biridan ko‘rkam ona tili mavjud. O‘zbekiston Respublikasi Konstitutsiyasi mamlakatdagi barcha tillarning tengligi va erkinligini ta’minlaydi.
 1-boshlovchi: Qo‘shiq. Diydor uchun. Ijro etadi musiqa o‘qituvchilari kursi tinglovchisi Pirnazarov Xolmurod. 
1-boshlovchi:  Barchamizga ma’lumki, 1989-yil 21-oktabr kuni o‘zbek tiliga “Davlat tili” maqomi berilgan. Bu o‘zbek tili bayramini o‘tkazish uchun barcha ta’lim muassasalarida turli idora-tashkilotlarda katta tayyorgarlik ko‘riladi. 
2-boshlovchi: Azizlar, bilasizki, barchamiz uchun qadrli bo‘lgan o‘z ona tilimizni tarixi naqadar buyuk. Keling endi e’tiboringizni o‘zbek tili tarixiga qaratsak. Hozir ajdodlarimiz yaratgan til haqidagi ibratli so‘zlarga bir nazar tashlasak. 
	IV. Buyuk allomalar chiqishi. (Mahmud Qoshg‘ariy, Alisher Navoiy, Uvaysiy, Nodira, Abdulla Avloniy, Abdulla Qodiriy, Mirtemir, Muhammad Yusuf )-Mahmud Qoshg‘ariy- (Parda ortidan)- Mahmud Qoshg‘ariy. “Devoni lug‘otit-turk” asarini yaratish bilan turkiy tilning shakllanishiga asos soldi.
(M.Q ning gapi)  Men turklar, turkmanlar, chigillar, yag‘molar, qirg‘izlarning shaharlarini, qishloq va yaylovlarini ko‘p yillar kezib chiqdim, lug‘atlarini to‘pladim, turli xil so‘z xususiyatlarini o‘rganib chiqdim. Men bu ishlarni til bilmaganim uchun emas balki bu tillardagi har bir kichik farqlarni aniqlash uchun qildim.
Alisher Navoiy-(Parda ortidan)- Alisher Navoiy. Navoiy so‘z mulkining sultoni deya e’tirof etildi. Turkiy tilning rivojlanishiga o‘z hissasini qo‘shdi.
(A.Nning gapi) 	So‘zdurki nishon berur o‘likka jondin,
			So‘zdurki, berur jonga xabar jondin.
			Insonni so‘z ayladi judo hayvondin,
			Bilkim,guhari sharifroq yo‘q ondin.
Uvaysiy-(Parda ortidan)- Jahon otin Uvaysiy. Uvaysiy o‘z g‘azallarini turkiy tilda yaratdi.
(U.ning gapi)	O‘z tilin sevganlarga mahliyo Uvaysiyman,
			Qayda o‘z elim bo‘lsa, oshno Uvaysiyman.
			Bulbulsifat nutq aylab, zabonimni rost etgum,
			Til qadrin bilganlarga jonfido Uvaysiyman.
Nodira-(Parda ortidan)- Nodirabegim. Jahon mamlakatlarini Bilqisi deya ta’riflandi.
(N.ning gapi)	Maqsad na edi jahona kelding?
			Kayfiyatini bayon etib ket.
Fosh etma ulusqa ishq sirrin,
Ko‘ngulda ani nihon etib ket.
Abdulla Avloniy-(Parda ortidan)- Abdulla Avloniy. Avloniy milliy tilning yo‘qolmasligi uchun kurashdi. O‘zining o‘lmas asarlarini yaratdi.
(A.Avloniy gapi)- Har bir millatning dunyoda borligini ko‘rsatadurg‘on oyinai hayoti til va adabiyotdur. Milliy tilni yo‘qotmak, millatning ruhini yo‘qotmakdur.
Abdulla Qodiriy- (Parda ortidan)-Abdulla Qodiriy. O‘zbek romanchilik maktabining asoschisi. O‘zining “O‘tkan kunlar”, “Mehrobdan chayon” asarlari bilan o‘zbek tilining boy til ekanligini yana bir bor isbotladi.
(A.Qning gapi) Assalom, Abdulla Qodiriydurman,
		     So‘z mulkida daho, Qodiriydurman.
		     Bir bulbuli go‘yo Qodiriydurman,
		      Netay, baxti qaro Qodiriydurman.
		      Men yaratgan mayoq “Otkan kunlar”im,
		      Bir bor varaqlab boq “O‘tkan kunlar”im
Mirtemir-(Parda ortidan)-Mirtemir. O‘zbek tili naqadar ulug‘ligini e’tirof etdi. 
		Ona tilim, onajonim tili bu.
		Beshikdanoq singgan jon-u quloqqa.
		El-u yurtim xonumonim tili bu,
		Qadimlikda o‘xshar ona tuproqqa.
Muhammad Yusuf-(Parda ortidan)- Muhammad Yusuf.  Uning qalbidan otilib chiqqan she’rlar ona tilining zojibasini yana bir bor isbotladi. 
(M.Yusuf gapi) 	Garchi zug‘um qilganlarni yoqtirmadim,
			She’r yozdim-u bo‘lak ishni qotirmadim.
			Tilim turib o‘z tilimda gapirmadim,
			Bir eslasam eziladi bag‘ri dilim,
			Ona tilim kechir meni ona tilim.
	1-boshlovchi: Qo‘shiq. Ijro etadi musiqa o‘qituvchilari kursi tinglovchisi Pirnazarov Xolmurod
2-boshlovchi: 
Ona tilim sen borsan shaksiz,
Bulbul kuyin she’rga solaman.
Sen yo‘qolgan kuning shubhasiz,
Men ham to‘ti bo‘lib qolaman.
 1-boshlovchi: Prezidentimizning “Yuksak ma’naviyat-yengilmas kuch” kitobida ona tilimiz haqida g‘oyatda sermazmun fikrlar bildirilgan. “Ma’lumki, o‘zlikni anglash, milliy ong-tafakkurning ifodasi ajdodlar o‘rtasidagi ruhiy-ma’naviy bog‘liqlik til orqali namoyon bo‘ladi. Jamiki ezgu fazilatlar inson qalbiga avvalo, ona allasi, ona tilining betakror jozibasi bilan singadi. Ona tili- bu millatning ruhidir”. 
2-boshlovchi: Darhaqiqat, bugun davlat tili maqomiga ega bo‘lgan o‘zbek tili mustaqil davlatimizning bayrog‘i, gerbi, madhiyasi, Konstitutsiyasi qatorida turadigan qonun yo‘li bilan himoya qilinadigan muqaddas timsollardan biriga aylangani har bir zamondoshimiz qalbida faxr-iftixor tuyg‘usini uyg‘otadi. 
1-boshlovchi: Hozirgi kunda boshqa sohalar qatori ta’lim sohasiga, qolaversa o‘qituvchilarga qaratilayotgan ehtiromning cheksizligini ko‘rishimiz mumkin. Bu esa har bir pedagog xodimni ilhomlantirmay qo‘ymayapti.
2-boshlovchi: To‘g‘ri, keling endi ana shunday ijodkor o‘qituvchilarimizning ijodidan namunalar tinglasak.   
VI. Ijodkor o‘quvchilar ijodidan namunalar.  
2-boshlovchi: Turkiy til asoschisi Alisher Navoiy o‘z ona tilini behad qadrlar edi. Bu tilning boy imkoniyatlari she’r uchun juda qulay ekaniligini yaxshi his etar edi. Ammo, forsiygo‘y shoirlar turkiy til nazm uchun noqulay deb hisoblashar edi. Bir kuni Navoiy va bir qancha shoirlar o‘rtasida bahs bo‘ldi. 
VII. Sahna ko‘rinishi. 	Navoiy g‘azali tinglanadi. 
Qaro ko‘zim kelu mardumlig‘ emdi fan qilg‘il,
Ko‘zum qarosida mardum kibi Vatan qilg‘il.
Yuzing guliga ko‘ngil ravzasidin yasab gulshan,
Qading niholig‘a jon gulshanin chaman qilg‘il.
	1-shoir. Turkiygo‘y shuaroning imkoniyati cheklangan. Unda badiiy asarlar yaratish qiyindur. 
	Navoiy: Aksincha. Turkiy so‘zlarning ma’nolari shu qadar boydirki, ularni tushuntirish va tarjima qilish bir so‘z yordamida mumkin bo‘lmag‘ay. Quyidagi baytda e’tibor bering. 
	Soqiyo, tut bodakim, bir lahza o‘zimdin boray,
	Shart bu kim, har necha tutsang labo-lab sipqoray.
“Sipqoray” so‘zining ma’nosini forsiydan ne deb anglatursiz?
	2-shoir: Bu so‘zni tarjima qilish mumkin emasdur. 
	Navoiy: Unda mana bu baytni eshiting.
		Soqiy chu ichib menga tutar qo‘sh,
		Tomshiy-tomshiy ani qilg‘ay no‘sh.
 	Tomshiy-tomshiy so‘zi ne ma’noni bildurur?
	3-shoir: G‘oyat zavqdin lazzat topa-topa oz-oz ichar. 
	Navoiy: Balli! To‘g‘ri aytmishdirsiz. Endi bu ma’noni forsiyda ne tur izhor etarsiz? 
	4-shoir: Bu so‘zni forsiyda bir so‘z bilan ifodalash mumkin emasdur. 
	Navoiy: Bundoq alfoz turkiyda ko‘pdur. 
	5-shoir: Ammo, el og‘zida ne so‘z bo‘lsa, unga she’r libosi kiydirmoq har vaqt mumkin bo‘la bermas. Masalan: “g‘irchillatmoq” so‘zini olaylik. Kishi tishini g‘irchillatur. Ammo bu avom alfozini nazmda bermoq mushkul va nomaqbuldur. 
	Navoiy: Agar mazmun ifoda etilsa, har bir alfoz she’rda ishlatilmog‘i mumkindur. She’rda faqat ma’nosiz so‘zgina noo‘rindir. 
	1-shoir: Qani mavlono, g‘irchillatmoq so‘zini ash’orda qo‘llab ko‘ring-chi. 
	2-shoir: Bu so‘zni ash’orda qo‘llab bo‘lmas. 
	3-shoir: Bu so‘zni faqat avom ishlatur. 
	Navoiy: Tushda ko‘rdim yorimi xandon raqibim o‘truda,
		    Rashkdin har lahza tish g‘irchillaturman uyquda.
	1-shoir: Ofarin, mavlono.
	2-shoir: Ofarin.
	Navoiy: Ma’zur tutgaysizlar. Meni Kamoliddin Behzod kutmoqda edi. 
	3-shoir: Yaxshiki, Navoiy turkiy aytur, bo‘lmasa ko‘pgina forsiygo‘y shoirlarni  chetlatib qo‘yar edi.
	4-shoir: maqul gap.
	5-shoir: To‘g‘ri aytursiz.
	VIII. Munojot  she’ri Kutubxonachilik kursi tinglovchisi Qayumova  Oygul
	1-boshlovchi:  Mustahzod. Raqsida musiqa kursi tinglovchisi Turobova Shahnoza va Manitoring-marketing bo‘limi uslubshunosi Axmedova Dildora.
	1-boshlovchi: Ona tili bor ekan, Vatan bor. Xalqning umr o‘lchovini til belgilaydi. Jamiyatdagi bor go‘zallik va sehr til orqali namoyon bo‘ladi. 
	2-boshlovchi: Darhaqiqat, ona tilimizni shakllantirish va rivojlantirish faqat soha vakillarining emas, balki butun jamiyatning vazifasi hamdir. Keling endigi navbatni Bolalar va o‘smirlar sport maktabi murabbiylari kursiga bersak. Marhamat. 
	1-boshlovchi: Inson odobini ko‘z-ko‘z qiladigan ayni chog‘da qilich tig‘idan keskir, ilon zahridan o‘tkir, boldan shirin bu tildir. Dono xalqimiz so‘zlash qoidasi tilga ehtiyot bo‘lish va qisqa so‘zlash odob madaniyati juda ko‘p ibratli fikrlarni e’tirof etganlar.
	2-boshlovchi: Sahna ko‘rinishi “Til odobi” ijro etadi musiqa o‘qituvchilari kursi tinglovchilari
	X. Sahna ko‘rinishi. “Til odobi”
    Bir kuni tolibi ilm ustozi piri komildan so‘radi:
· Ustod til odobi nima?
· Yaxshi so‘z jon ozig‘i, yomon so‘z bosh qozig‘i
      Tolibi ilm yana so‘radi:
· nimalardan tilni tiyish lozim?
· Quyidagi sakkiz vaziyatdan: biri yolg‘on gapirishdan, zero yolg‘onchilik dushmandir; va’daga xilof ish qilishdan, chunki bu ikkiyuzlamachilik nishonasidir; g‘iybat va bo‘htondan, sababi bu fosiqlar ishidir; janjaldan, xusumatdan, gap tashishdan; o‘zini maqtash va ta’riflashdan, chunki bu takabburlikdan alomatdir; kichiklarni la’natlashdan, chunki bu lozimlar fe’lidir; yomon duo va haqoratdan; odamlarning ranjishiga sabab bo‘ladigan kulgi va masxaralashdan. Bu qoidalarga rioya qilish har birimizning farzimizdur.
· Tushundim ustod.
XI. Raqs. E’lon qilinmaydi
1-boshlovchi: Oradan necha asrlar o‘tgan bo‘lsa-da, o‘zbek tili o‘z mavqeini yo‘qotgani yo‘q. So‘z mulkining sultoni Navoiy bobomiz tilimizni bog‘ga xalqimizni bulbulga o‘xshatganlar, shoir ana shu bog‘ga gard yuqmasin deb niyat qilganlar.
2-boshlovchi: Shukurki ona tilimiz asrlar silsilasida yanada sayqallanib, rivojlanib bormoqda. Biz ham kelajak avlodga ona tilimizga gard yuqtirmay, yanada rivojlantirib, yetkazish uchun qo‘limizdan kelgancha harakat qilishimiz lozim.
1-boshlovchi: Men tinglagan allalar yodi,
    Yuragimga ildizdek botgan.
     Ilk so‘zimni aytganim chog‘i.
     Boshim uzra oppoq tong otgan.
2-boshlovchi: Shu yog‘duga yog‘rilgan tilim,
    Chashmalarda poklanib chiqqan,
     Vatan senga qilaman ta’zim,
     Sen-ku meni so‘z bilan tuqqan.
1-boshlovchi: Siz azizlarni tabriklash uchun endigi so‘zni Rus tili va adabiyoti kursi tinglovchilariga beramiz marhamat!
 XII. She’r (O‘quvchilar she’ri)(E’lon qilinmaydi)
XII. Monolog  “Ona tilimga”
Ona tilim-sen halqimning ko‘zgusisan. Elimning toza qalbi senda jilvalanadi. Yuragimning orzulari, tub-tubiga cho‘kkan armonlari, olamlarga sig‘maguvchi hayajonlari senla tillashadi, senda yangraydi
Sen-bizning g‘ururimiz, orimizsan! Sening qadring shunchalar buyukki, to‘fonlardan, suronlardan opichlab o‘tdik. Avlodlarning qo‘liga avaylab tutdik. 
Sening oring uchun, sening boring uchun ko‘ksi qalqonmiz!
Biz, sening jonkuyarlaring kamoloting uchun yonib yashashga, fido bo‘lishga, shogirdlar yuragiga mehring solishga qasamyod qilamiz, qasamyod qilamiz, qasamyod qilamiz. 
Notiq dedi:
Taqdir shul,
Bu jahoniy iroda.
Tillar yo‘qolur butkul,
Bir til qolur dunyoda.
Ey, voiz pastga tushgin,
Bu gap chiqdi qayerdan.
Navoiy bilan Pushkin,
Turib keldi qabrdan.
     Kim darg‘azab, kim hayron,
Chiqib keldilar qator:
 Dante, Shiller va Bayron,
 Firdavsiy, Balzak, Tagor.
Vazingni qo‘y birodar,
    Sen aytganing bo‘lmaydi.
Barcha dedi barobar,
Ona tilim o‘lmaydi.

Ozodbek Nazarbekov “Kundan kun yaxshi”
1-boshlovchi: Tadbirimizga Ona tili va adabiyot, Musiqa, Rus tili va adabiyot, Bolalar va o‘smirlar maktabi murabbiylari, Boshlang‘ich, Kutubxonachilik va Iqtisodiy bilim asoslari o‘qituvchilari kursi faol ishtirok etishdi.
2-boshlovchi: Mana shuning bilan “Ona tilim-yuragimning to‘ridagi so‘lmas gulim” mavzusidagi adabiy-badiiy kechamiz o‘z nihoyasiga yetdi. Xayr, ko‘rishguncha sog‘-omon bo‘ling. 
























































































